ai4bharat/Pralekha huggingface dataset:
प्रधानमंत्री कार्यालय
भारत कई जीवंत मेलों का घर है जो हमारे देश के अद्वितीय सांस्कृतिक पहलुओं को दिखलाते हैं: प्रधानमंत्री
प्रधानमंत्री श्री नरेन्द्र मोदी ने कहा कि भारत कई जीवंत मेलों का घर है जो हमारे देश के अद्वितीय सांस्कृतिक पहलुओं को प्रदर्शित करते हैं। श्री मोदी ने यह भी कहा कि माधवपुर मेला एक ऐसा असाधारण मेला है जो गुजरात और पूर्वोत्तर को एक साथ लाता है।
केंद्रीय कानून और न्याय मंत्री श्री किरेन रिजिजू के ट्वीट के जवाब में प्रधानमंत्री ने ट्वीट किया;
“भारत कई जीवंत मेलों का घर है जो हमारे देश के अद्वितीय सांस्कृतिक पहलुओं को प्रदर्शित करते हैं। माधवपुर मेला एक ऐसा असाधारण मेला है जो गुजरात और पूर्वोत्तर को एक साथ लाता है। मैंने इसके बारे में मन की बात के एक एपिसोड में भी विस्तार से बात की थी। youtu.be/ZGZeyNlodoo ”
प्रधानमंत्री कार्यालय
प्रधानमंत्री ने 75 प्रतिशत वयस्कों के पूर्ण टीकाकरण पर प्रसन्नता व्यक्त की
प्रधानमंत्री श्री नरेन्द्र मोदी ने 75 प्रतिशत वयस्कों के पूर्ण टीकाकरण पर प्रसन्नता व्यक्त की है।
केंद्रीय स्वास्थ्य और परिवार कल्याण मंत्री डॉ मनसुख मंडाविया के एक ट्वीट के जवाब में प्रधानमंत्री ने कहा;
"सभी वयस्कों में से 75 प्रतिशत का पूर्ण टीकाकरण हो चुका है।
इस महत्वपूर्ण उपलब्धि के लिए हमारे देशवासियों को बधाई।
उन सभी पर गर्व है, जो हमारे टीकाकरण अभियान को सफल बना रहे हैं।"
संघ लोक सेवा आयोग
संघ लोक सेवा आयोग ने अगस्त, 2019 में भर्ती परिणामों को अंतिम रूप दिया
संघ लोक सेवा आयोग  द्वारा अगस्त, 2019 के दौरान निम्नलिखित भर्ती परिणामों को अंतिम रूप दिया गया है। अनुशंसित उम्मीदवारों को डाक द्वारा व्यक्तिगत रूप से भी सूचित किया गया है।
विस्तृत विवरण के लिए यहां क्लिक करें -
रक्षा मंत्रालय
नर्सिंग कॉलेज में सैन्य नर्सिंग सेवा का दीप प्रज्ज्वलन समारोह
नर्सिंग कॉलेज में बीएससी  प्रथम वर्ष के नर्सिंग छात्रों  का दीप प्रज्ज्वलन समारोह 05 मार्च 2022 को नई दिल्ली में आयोजित किया गया। इस समारोह के दौरान 30 नर्सिंग कैडेटों ने छात्रों की यूनिफार्म पहने हुए अपनी व्यावसायिक जीवन यात्रा की शुरुआत की। सेना अस्पताल  के कमांडेंट लेफ्टिनेंट जनरल ए के जिंदल इस समारोह के मुख्य अतिथि थे। जनरल ऑफिसर ने नर्सिंग कॉलेज के मेधावी छात्रों को सम्मानित किया। उन्होंने इस तथ्य पर भी जोर दिया कि छात्रों को स्वास्थ्य देखभाल में नवीनतम प्रगति के बारे में जानकारी रखने और दिन-प्रतिदिन की गतिविधियों के दौरान सॉफ्ट स्किल तथा व्यावसायिक संपर्क बनाए रखने की आवश्यकता है।
इस भव्य समारोह में मेजर जनरल स्मिता देवरानी एडीजी एमएनएस, मेजर जनरल अमिता रानी, प्रिंसिपल मैट्रॉन और कॉलेज के अन्य अधिकारियों द्वारा दीप प्रज्ज्वलित किया गया। इसके बाद बीएससी  नर्सिंग प्रथम वर्ष के शिक्षकों एवं छात्रों को प्रज्ज्वलित दीप स्थानांतरित किया गया जो एक पीढ़ी से दूसरी पीढ़ी में ज्ञान तथा बुद्धिमत्ता के हस्तांतरण का प्रतीक है।
कोयला मंत्रालय
नॉर्दर्न कोलफील्ड्स लिमिटेड  ने एक दिन में रिकॉर्ड 3.87 लाख टन कोयला भेजा
कोविड-19 महामारी के समय में अब तक का सबसे ज्यादा कोयला रेलवे रैक के जरिए भेजा गया
कोयला मंत्रालय के तहत सिंगरौली स्थित कोल इंडिया की सहायक कंपनी नॉर्दर्न कोलफील्ड्स लिमिटेड  ने एक ही दिन में अब तक का सबसे अधिक कोयला भेजा है। 27 अगस्त, 2021 को कंपनी ने रिकॉर्ड 3.87 लाख टन कोयला उठाया।
कंपनी ने इस महामारी के समय में देश की ऊर्जा आवश्यकताओं को पूरा करने वाले राजस्थान, उत्तर प्रदेश, हरियाणा, गुजरात, दिल्ली और अन्य राज्यों के कोयला उपभोक्ताओं को भारतीय रेलवे के अब तक के सबसे अधिक 38 कोयला रेक भी भेजे हैं।
एनसीएल अपने अधिकांश कोयले को भारतीय रेलवे रेक, मेरी-गो-राउंड , और बेल्ट पाइप कन्वेयर जैसे पर्यावरण के अनुकूल साधनों के माध्यम से भेजता है। वित्त वर्ष 2020-21 में एनसीएल ने परिवहन के इन साधनों के माध्यम से अपना 87 प्रतिशत से अधिक कोयला भेजा। पर्यावरण को सुरक्षित रखने वाले इस कदम से सड़क से कोयला परिवहन में पिछले वित्त वर्ष में 24 प्रतिशत की कमी देखी गई है।
ऊर्जा की बढ़ती मांग के साथ गति को बनाए रखते हुए, एनसीएल ने वित्त वर्ष 21-22 में 17 प्रतिशत की वर्ष-दर-वर्ष वृद्धि के साथ अब तक 46.19 मीट्रिक टन कोयला भेजा है। कंपनी को चालू वित्त वर्ष में 119 मीट्रिक टन कोयला उत्पादन और 126.5 मीट्रिक टन कोयला प्रेषण का काम सौंपा गया है।
'आत्मनिर्भर भारत' की दिशा में एक कदम बढ़ाते हुए, कंपनी उत्तर प्रदेश, मध्य प्रदेश और अन्य राज्य के कोयला उपभोक्ताओं को आयात के विकल्प के रूप में कोयले की आपूर्ति भी कर रही है।
एनसीएल भारत सरकार की सिंगरौली स्थित मिनीरत्न कंपनी है। यह 10 अत्यधिक मशीनीकृत ओपनकास्ट कोयला खदानों के साथ काम करती है और राष्ट्रीय कोयला उत्पादन में 15 प्रतिशत से ज्यादा का योगदान देती है। कंपनी ने पिछले वित्त वर्ष में 115 मिलियन टन से अधिक कोयले का उत्पादन किया था।
जनजातीय कार्य मंत्रालय
जनजातीय कार्य मंत्रालय ने एफआरए, 2006 के तहत जनजातीय लोगों के बीच उनके अधिकारों के विषय में जागरूकता फैलाने के लिए कई महत्वपूर्ण कदम उठाए हैं
अनुसूचित जनजाति और अन्य परंपरागत वनवासी  अधिनियम, 2006 के प्रभावी कार्यान्वयन के तहत जनजातीय लोगों के बीच उनके अधिकारों के बारे में जागरूकता फैलाने के लिए कई महत्वपूर्ण उपाय किए गए हैं।
जनजातीय कार्य मंत्रालय ने ओडिशा के टीआरआई कैंपस में राष्ट्रीय संसाधन केंद्र और दिल्ली में राष्ट्रीय जनजातीय अनुसंधान संस्थान के सहयोग से विभिन्न प्रशिक्षण मॉड्यूल तैयार किए हैं। उदाहरण के तौर पर सरकारी अधिकारियों और ग्राम सभा के सदस्यों के लिए वन अधिकार अधिनियम प्रशिक्षण नियमावली, सामुदायिक अधिकारों और सामुदायिक वन संसाधनों के चित्रण तथा मानचित्रण पर प्रशिक्षण नियमावली और ग्राम सभाओं के क्षमता निर्माण के लिए इंटरएक्टिव सेल्फ लर्निंग ट्रेनिंग मॉड्यूल। टीआरआई ओडिशा और एनटीआरआई नियमित रूप से एफआरए के प्रभावी कार्यान्वयन तथा मुख्य प्रशिक्षकों को प्रशिक्षित करने के लिए राज्यों की क्षमता बढ़ाने हेतु राष्ट्रीय व राज्य स्तर के कार्यक्रम आयोजित करते हैं। इन प्रशिक्षकों और प्रशिक्षुओं के लिए पाठ्यक्रम सामग्री आदि प्रशिक्षण पोर्टल  पर उपलब्ध है।
अ. आम जन की भाषा में प्रावधानों एवं प्रक्रियाओं को समझाने के लिए एफआरए और फ्लायर्स पर पुस्तिका तैयार की गई है।
जागरूकता और दक्षता बढ़ाने के लिए राज्य टीआरआई को पिछले 4 वर्षों से अधिकारों की मान्यता के बाद क्षमता निर्माण, प्रशिक्षण व सहयोग के लिए कार्यक्रम आयोजित करने हेतु धन उपलब्ध कराया जाता है।
स्थानीय भाषाओं में अधिनियम, नियमों और स्पष्टीकरण का अनुवाद एवं प्रशिक्षण तथा मार्गदर्शन के लिए एफआरए पर प्रशिक्षण मॉड्यूल का प्रकाशन;
06.07.2021 को एमओईएफसीसी के सचिव और एमओटीए के सचिव द्वारा राज्यों के मुख्य सचिवों से अनुरोध करते हुए एक संयुक्त संचार व्यवस्था पर हस्ताक्षर किए गए हैं। इसमें अन्य बातों के साथ-साथ प्रमुख रूप से एफआरए के त्वरित कार्यान्वयन के लिए और केंद्रीय स्तर के दो मंत्रालयों एवं राज्य सरकार के वन तथा आदिवासी कल्याण विभागों के बीच तालमेल की मांग को स्वीकार किया गया है।
जनजातीय कार्य राज्य मंत्री श्री बिश्वेश्वर टुडू ने आज लोकसभा में यह जानकारी दी।
स्वास्थ्य एवं परिवार कल्याण मंत्रालय
कोविड-19 अपडेट
बीते चौबीस घंटों में 1.13 करोड़ से अधिक टीके लगाए गए
राष्ट्रव्यापी टीकाकरण अभियान के तहत अभी तक 69.90 करोड़ टीके लगाये जा चुके हैं
पिछले 24 घंटों के दौरान भारत में 31,322 नए मामले सामने आए
सक्रिय मामले कुल मामलों के 1.19 प्रतिशत हैं
भारत में वर्तमान में 3,92,864 सक्रिय मामले हैं
वर्तमान में रिकवरी दर 97.48 प्रतिशत है
पिछले 24 घंटों के दौरान 42,942 रोगी स्वस्थ हुए, देश भर में अभी तक कुल 3,22,24,937 मरीज स्वस्थ हुए
साप्ताहिक पॉजिटिविटी दर वर्तमान में 2.56 प्रतिशत है; पिछले 74 दिनों से 3 प्रतिशत से कम है
दैनिक पॉजिटिविटी दर 2.05 प्रतिशत है,पिछले 8 दिनों से 3 प्रतिशत से कम
अभी तक कुल 53.31 करोड़ जांचें की जा चुकी हैं
सूक्ष्म, लघु एवं मध्यम उद्यम मंत्रालय
तवांग में रेशम उद्योग को पुनर्जीवित करने और स्थानीय अर्थव्यवस्था को बढ़ावा देने के लिए ऐतिहासिक खादी एरी रेशम प्रशिक्षण-सह-उत्पादन केंद्र
खादी और ग्रामोद्योग आयोग  ने अरुणाचल प्रदेश में रेशम उद्योग को पुनर्जीवित करने और टिकाऊ रूप से स्थानीय रोजगार सृजन के लिए एक और ऐतिहासिक कदम उठाया है। केवीआईसी ने चीन और भूटान की सीमा से लगे अरुणाचल प्रदेश के तवांग में एक और "खादी एरी रेशम प्रशिक्षण सह उत्पादन केंद्र" स्थापित किया है। लगभग 14,000 फीट की ऊंचाई पर बर्फ से ढकी हिमालय की चोटियों में बसे रेशम प्रशिक्षण सह उत्पादन केंद्र का उद्घाटन केवीआईसी के अध्यक्ष श्री विनय कुमार सक्सेना ने किया। इस केंद्र की स्थापना बौद्ध संस्कृति संरक्षण समिति, बोमडिला की सहायता से की गई है। समिति ने सिल्क सेंटर के लिए भवन उपलब्ध कराया है। दूसरी ओर केवीआईसी ने हथकरघा, चरखा, सिल्क रीलिंग मशीन और वारपिंग ड्रम आदि जैसे आवश्यक बुनियादी ढांचे प्रदान किए हैं। केंद्र तवांग और पश्चिम कामेंग जिलों की 20 महिला कारीगरों को प्रत्यक्ष रोजगार प्रदान कर रहा है।
अरुणाचल प्रदेश में खादी रेशम केंद्र की स्थापना भारत के दूर-दराज के स्थानों में सतत विकास करने और "आत्मनिर्भर भारत अभियान" के तहत स्थानीय लोगों के लिए आजीविका सृजन के प्रधानमंत्री के विजन से प्रेरित है। यह अरुणाचल प्रदेश में केवीआईसी द्वारा 2 वर्ष से कम समय में स्थापित किया गया दूसरा रेशम प्रशिक्षण सह उत्पादन केंद्र है। इससे पहले, केवीआईसी ने 17 सितंबर, 2020 को अरुणाचल प्रदेश के गांव चुल्लु में एरी सिल्क प्रशिक्षण-सह-उत्पादन केंद्र का उद्घाटन किया था। केवीआईसी ने दिसंबर 2020 में तवांग में 1000 वर्ष पुरानी विरासत मोनपा हस्तनिर्मित कागज उद्योग को भी पुनर्जीवित किया था, जिसकी सराहना प्रधानमंत्री ने अपने रेडियो कार्यक्रम "मन की बात" में भी की थी।
केवीआईसी के अध्यक्ष ने कहा कि "खादी एरी रेशम प्रशिक्षण सह उत्पादन केंद्र" का उद्देश्य पूरे पूर्वोत्तर क्षेत्र में रेशम उद्योग को पुनर्जीवित करना है, जो पिछले कुछ दशकों में लगभग नष्ट हो गया था। उन्होंने कहा कि तवांग में यह सुविधा पूरे क्षेत्र में कताई और बुनाई गतिविधियों को बढ़ावा देगी। कारीगरों को प्रशिक्षण और एरी सिल्क के उत्पादन को समर्थन देने से स्थानीय स्तर पर रोजगार सृजन होगा और क्षेत्र का सतत विकास होगा। एरी सिल्क पूर्वोत्तर राज्यों के लिए स्वदेशी है। निफ्ट के युवा डिजाइनर और पेशेवर खादी कारीगरों को इस केंद्र में प्रशिक्षण प्रदान करेंगे ताकि जनजातीय युवाओं की आधुनिक रुचि के अनुरूप नए डिजाइन प्रस्तुत किए जा सकें और ट्रेंड के अनुसार पहनने के कपड़े तैयार किए जा सकें।
रेशम सदियों से पूर्वोत्तर क्षेत्र के लोगों के जीवन का अभिन्न अंग रहा है। लेकिन इन बाजारों में कम गुणवत्ता वाले रेशम की भरमार ने पूर्वोत्तर क्षेत्र के रेशम उद्योग को भी नष्ट कर दिया। यह विकास महत्वपूर्ण है क्योंकि अरुणाचल प्रदेश की जनजातीय आबादी, समान रूप से पुरुष और महिलाएं, एरी सिल्क और खादी सूती कपड़े पहनती है, जो उनके समतावादी जनजातीय समाज के लिए काफी महत्व रखता है।
केवीआईसी का उद्देश्य तवांग आने वाले पर्यटकों के साथ केंद्र को जोड़ना और इस इस तरह स्थानीय कारीगरों को उनके उत्पादों के लिए एक निश्चित बाजार प्रदान करना है। उत्पादन केंद्र बाजार की मांग को पूरा करने के लिए तत्पर होगा।
संस्कृति मंत्रालय
श्री जी. किशन रेड्डी ने भारत के उन 102 कलाकारों  को उस्ताद बिस्मिल्लाह खान युवा पुरस्कार- 2019, 2020 और 2021 प्रदान किए, जिन्होंने युवा प्रतिभाओं के रूप में प्रदर्शन कला के अपने संबंधित क्षेत्रों में अपनी पहचान बनाई है
उस्ताद बिस्मिल्लाह खान युवा पुरस्कार  देश के युवाओं को पारंपरिक इतिहास की ओर आकर्षित करेगाः श्री जी.के. रेड्डी
केंद्रीय संस्कृति, पर्यटन और उत्तर पूर्वी क्षेत्र विकास मंत्री श्री जी. किशन रेड्डी ने 15 फरवरी को नई दिल्ली स्थित रवींद्र भवन के मेघदूत रंगमंच परिसर में उस्ताद बिस्मिल्लाह खान युवा पुरस्कार - 2019, 2020 और 2021 प्रदान किए। इस कार्यक्रम की अध्यक्षता संगीत नाटक अकादमी की अध्यक्ष डॉ. संध्या पुरेचा ने की।
संगीत नाटक अकादमी देश में संगीत, नृत्य और नाटक की राष्ट्रीय अकादमी और प्रदर्शन कला का शीर्ष निकाय है। बीती 8 नवंबर, 2022 को नई दिल्ली में आयोजित अपनी सामान्य परिषद की बैठक में उस्ताद बिस्मिल्लाह खान युवा पुरस्कार- 2019, 2020 और 2021 के लिए भारत के उन 102 कलाकारों  का चयन किया गया, जिन्होंने युवा प्रतिभाओं के रूप में प्रदर्शन कला के अपने-अपने क्षेत्र में अपनी पहचान बनाई है। नई दिल्ली स्थित रवींद्र भवन के मेघदूत रंगमंच परिसर में संगीत, नृत्य और नाटक का एक चार दिवसीय उत्सव 14-17 फरवरी 2023 तक आयोजित किया जा रहा है। इसमें साल 2019 के उस्ताद बिस्मिल्लाह खान युवा पुरस्कार के प्राप्तकर्ता अपनी कलाओं का प्रदर्शन कर रहे हैं।
इस अवसर पर श्री जी. किशन रेड्डी ने उस्ताद बिस्मिल्लाह खान युवा पुरस्कार से सम्मानित सभी कलाकारों को बधाई दी। उन्होंने आगे कहा कि कलाओं को प्रोत्साहित करना और बढ़ावा देना, इस देश की परंपरा रही है। मंत्री ने कहा कि कला को भारत से अलग नहीं किया जा सकता है। इसके अलावा श्री रेड्डी ने यह भी कहा कि कलाकार अपनी कला को अगली पीढ़ी तक ले जाने के लिए बहुत अच्छा काम करते हैं।
उन्होंने आगे रेखांकित किया कि देश के उत्तर पूर्व क्षेत्र के 19 कलाकारों ने पुरस्कार जीता है, जो इस क्षेत्र में हुए बदलाव को दिखाता है। केंद्रीय मंत्री ने कहा कि सभी कलाकारों को प्रोत्साहित करने के अलावा यह पुरस्कार देश के युवाओं को पारंपरिक इतिहास और कलाओं की ओर आकर्षित करेगा।
उस्ताद बिस्मिल्लाह खां युवा पुरस्कार की शुरुआत साल 2006 में की गई थी। यह 40 वर्ष की आयु तक के कलाकारों को प्रदान किया जाता है। इसका उद्देश्य प्रदर्शन कला के विभिन्न क्षेत्रों में उत्कृष्ट युवा प्रतिभाओं की पहचान व उन्हें प्रोत्साहित करने और उन्हें उनके जीवन में राष्ट्रीय पहचान प्रदान करना है, जिससे वे अपने चुने हुए क्षेत्रों में अधिक प्रतिबद्धता और समर्पण के साथ काम कर सकें। उस्ताद बिस्मिल्लाह खान युवा पुरस्कार के तहत 25,000 रुपये, एक अंगवस्त्रम् और एक पट्टिका प्रदान की जाती है।
युवा कार्यक्रम एवं खेल मंत्रालय
मुक्केबाज़ दुर्योधन सिंह नेगी कोविड जांच में पॉज़िटिव पाये गये, कोविड बीमारी के लक्षण नहीं होने के कारण उन्हें निगरानी में रखा गया है
पटियाला में भारतीय खेल प्राधिकरण  के नेताजी सुभाष राष्ट्रीय क्रीडा संस्थान में प्रशिक्षण ले रहे मुक्केबाज़ दुर्योधन सिंह नेगी  कोरोनोवायरस की जांच में पॉज़िटिव पाये गये हैं। वर्तमान में उनमें कोविड के कोई लक्षण नहीं हैं और उन्हें एहतियाती उपाय के रूप में कोलंबिया एशिया अस्पताल में स्थानांतरित कर दिया गया है।
वह दिवाली विश्राम के लिए छुट्टी पर थे और वापस आने पर उन्हें क्वारंटीन किया गया। भारतीय खेल प्राधिकरण द्वारा स्थापित मानक संचालन प्रक्रिया  के अनुसार, शिविर में लौटने के बाद छठे दिन उनकी कोविड जांच की गई थी।
शीघ्र स्वास्थ्य लाभ सुनिश्चित करने के लिए उनकी सभी तरह से देखभाल की जा रही है।
श्रम और रोजगार मंत्रालय
केंद्रीय श्रम एवं रोजगार मंत्री भूपेंदर यादव ने आज मानेसर में 500 बिस्तरों वाले अस्पताल का शिलान्यास किया
गुरुग्राम और पड़ोसी जिलों महेंद्रगढ़, नूंह तथा रेवाड़ी के लगभग छह लाख श्रमिकों को इस अस्पताल से उपचार की सुविधा मिलेगी
पूरे देश में कर्मचारी राज्य बीमा निगम-ईएसआईसी के औषधालय और अस्पताल योग शिविर आयोजित करेंगे : श्री भूपेंदर यादव
ईएसआईसी के डॉक्टरों के लिए समान वेतनमान नीति अपनाई जाएगी
केन्द्रीय श्रम एवं रोजगार, वन, पर्यावरण एवं जलवायु परिवर्तन मंत्री श्री भूपेंदर यादव ने आज हरियाणा के मानेसर में कर्मचारी राज्य बीमा निगम  के 500 बिस्तरों वाले अस्पताल की आधारशिला रखी। केन्द्रीय श्रम एवं रोजगार राज्य मंत्री श्री रामेश्वर तेली, हरियाणा के मुख्यमंत्री श्री मनोहर लाल और उपमुख्यमंत्री श्री दुष्यंत चौटाला सहित अन्य गणमान्य व्यक्ति भी उपस्थित थे।
इस अवसर परश्री भूपेंदर यादव ने कहा कि श्रम एवं रोजगार मंत्रालय प्रधानमंत्री द्वारा प्राथमिकता के आधार पर गरीबों की सेवा करने के दृष्टिकोण का पालन करते हुए ईएसआईसी के अंतर्गत नए औषधालय या अस्पताल स्थापित करने के लिए दूरी और बीमित व्यक्तियों की संख्या के आधार पर पुनर्विचार करेगा। इसके अलावा, उन्होंने केंद्र और राज्य समर्थित ईएसआईसी अस्पतालों और औषधालयों के डॉक्टरों के लिए समान वेतनमान की नीति अपनाने की भी घोषणा की। ईएसआईसी अस्पतालों में नर्सिंग स्टाफ की जरूरत को ध्यान में रखते हुए श्रम मंत्री महोदय ने मानेसर में नर्सिंग कॉलेज खोलने की घोषणा की। हरियाणा के मुख्यमंत्री ने इस नर्सिंग कॉलेज के लिए 5 एकड़ जमीन उपलब्ध कराने की प्रतिबद्धता के साथ इस घोषणा का स्वागत किया।
मंत्री महोदय ने बताया कि ईएसआईसी अस्पताल नौकरी या पेशे से पैदा होने वाली बीमारियों के उपचार के लिए तैयार होंगे। श्रम मंत्री ने कहा कि ईएसआईसी अस्पतालों में 40 वर्ष से अधिक आयु के बीमित व्यक्तियों की चरणबद्ध तरीके से चिकित्सा जांच की जाएगी। श्री यादव ने बताया कि विश्व योग दिवस के उपलक्ष्य में जून माह में देश भर में ईएसआईसी के औषधालय और अस्पताल योग शिविरों का आयोजन करेंगे। श्री यादव ने कहा कि कामगारों के लिए बीमा सुनिश्चित करने के लिए 4 महीने के भीतर 25 करोड़ ई-श्रम कार्ड बनाए गए हैं। उन्होंने बताया कि माननीय प्रधानमंत्री के निर्देश पर प्रवासी और घरेलू कामगारों की स्थिति का आकलन करने के लिए उनका सर्वेक्षण शुरू किया गया है।
अस्पताल का निर्माण 8 एकड़ क्षेत्र में 500 करोड़ रुपये की लागत से किया जाएगा। इस अस्पताल के माध्यम से गुरुग्राम और पड़ोसी जिलों महेंद्रगढ़, नूंह तथा रेवाड़ी के लगभग छह लाख श्रमिकों को उपचार की सुविधा मिलेगी। इस अस्पताल में आयुष्मान भारत योजना के अंतर्गत कामगारों और अन्य नागरिकों का भी उपचार होगा। इस ईएसआईसी अस्पताल में आपातकालीन, ओपीडी, आईसीयू, स्त्री रोग, बाल रोग, हड्डी रोग और कैंसर के उपचार की सुविधा होगी। अस्पताल में ब्लड बैंक भी स्थापित किया जाएगा।
श्री यादव ने मानेसर ईएसआईसी अस्पताल का डिजाइन तैयार करने के लिए आर्किटेक्चर के छात्रों के लिए एक खुली प्रतियोगिता की घोषणा की। उन्होंने प्रथम पुरस्कार के लिए 2 लाख रुपये, द्वितीय पुरस्कार के लिए 1.5 लाख रुपये और तृतीय पुरस्कार के लिए 1 लाख रुपये के नकद पुरस्कार की भी घोषणा की। कार्यक्रम में कोरोना बीमारी से मरने वाले व्यक्तियों के परिजनों को स्वीकृति पत्र, ई-श्रम कार्ड, ईडीएलआई योजना के अंतर्गत भुगतान का भी वितरण किया गया।
पेट्रोलियम एवं प्राकृतिक गैस मंत्रालय
भारत ने अपने मंगलोर रणनीतिक पेट्रोलियम रिजर्व के लिए एडनॉक के कच्चे तेल का पहला कार्गो प्राप्त किया
भारत ने इंडियन स्ट्रेटेजिक पेट्रोलियम रिजर्व लिमिटेड  द्वारा मंगलोर में निर्मित दो रणनीतिक पेट्रोलियम रिजर्व  कंदराओं  में से एक कैवर्न को भरने के लिए यूएई के कच्चे तेल का पहला कार्गो प्राप्त किया। इससे पहले 12 मई को पेट्रोलियम एवं प्राकृतिक गैस और कौशल विकास एवं उद्यमिता मंत्री श्री धर्मेन्द्र प्रधान और संयुक्त अरब अमीरात के मंत्री  एवं अबू धाबी के एडनॉक ग्रुप के सीईओ माननीय डॉ. सुल्तान अल जबेर ने कच्चे तेल के वाहक जहाज ‘एमटी इन्सिपिरेशन’ को 2 मिलियन बैरल कच्चे तेल से भरने की प्रक्रिया शुरू की थी, जो यूएई की अबू धाबी नेशनल ऑयल कंपनी  का था।
फरवरी, 2018 में प्रधानमंत्री श्री नरेन्द्र मोदी की यूएई यात्रा के दौरान आईएसपीआरएल और एडनॉक ने एक समझौते पर हस्ताक्षर किये थे, जिसके तहत एडनॉक मंगलोर स्थित भारत की एसपीआर यूनिट में अपने खर्चे पर लगभग 5.86 मिलियन बैरल कच्चे तेल का भंडारण करेगी। इसमें कच्चे तेल को भरने का काम 2 मिलियन बैरल क्रूड से शुरू हुआ, जो आज मंगलोर पहुंचा। एडनॉक अतिरिक्त कच्चा तेल लाएगी और इस वर्ष के उत्तरार्द्ध में मंगलोर कैवर्न को भरेगी।
एडनॉक का निवेश भारतीय एसपीआर यूनिट में कच्चे तेल के जरिये हो रहा है। पहली बार कोई निजी विदेशी कंपनी अपने कच्चे तेल से एक भारतीय एसपीआर कैवर्न को भर रही है। भारत सरकार ने एसपीआर कार्यक्रम के प्रथम चरण के तहत तीन स्थानों यथा विशाखापत्तनम, मंगलोर एवं पदूर में 5.33 मिलियन टन  की कुल क्षमता के साथ कच्चे तेल की भंडारण क्षमताओं का निर्माण किया है।
संयुक्त अरब अमीरात भारत के लिए कच्चे तेल का छठा सबसे बड़ा स्रोत है और वह कुल पेट्रोलियम आवश्यकता के लगभग 6 प्रतिशत की आपूर्ति करता है।
भारत और यूएई के गणमान्य व्यक्ति आईएसपीआरएल की मंगलोर रणनीतिक पेट्रोलियम रिजर्व यूनिट में यूएई से आया कच्चा तेल प्राप्त करते हुए
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 317वां दिन
भारत का कुल टीकाकरण कवरेज 122करोड़ के ऐतिहासिक स्तर के पार पहुंचा
आज शाम 7 बजे तक 36लाख से अधिक वैक्सीन की खुराक लगाई गईं
भारत का कोविड-19 टीकाकरण कवरेज आज 122करोड़  के ऐतिहासिक स्तर के पार पहुंच गया। आज शाम 7 बजे तक टीके की36लाख से ज्यादा  खुराक लगाई गईं। आज देर रात तक दिन की अंतिम रिपोर्ट तैयार होने के साथ दैनिक टीकाकरण का आंकड़ा और बढ़ने की उम्मीद है।
जनसंख्या प्राथमिकता वाले समूहों पर आधारित, वैक्सीन की खुराकों का अलग-अलग संचयी कवरेज इस प्रकार है:
|
|
वैक्सीन की खुराक का संचयी कवरेज
|
|
एचसीडब्ल्यू
|
|
पहली खुराक
|
|
10383525
|
|
दूसरी खुराक
|
|
9472087
|
|
एफएलडब्ल्यू
|
|
पहली खुराक
|
|
18378355
|
|
दूसरी खुराक
|
|
16457798
|
|
18-44 वर्ष आयु समूह
|
|
पहली खुराक
|
|
455409693
|
|
दूसरी खुराक
|
|
217360310
|
|
45-59 वर्ष आयु समूह
|
|
पहली खुराक
|
|
183957386
|
|
दूसरी खुराक
|
|
118674947
|
|
60 वर्ष से ज्यादा
|
|
पहली खुराक
|
|
115204227
|
|
दूसरी खुराक
|
|
78183016
|
|
पहली खुराक दी गई
|
|
783333186
|
|
दूसरी खुराक दी गई
|
|
440148158
|
|
कुल
|
|
1223481344
आज के टीकाकरण अभियान में अलग-अलग जनसंख्या प्राथमिकता समूहों को वैक्सीन लगाए जाने का विवरण इस प्रकार है :
|
|
तारीख: 28 नवंबर, 2021 
|
|
एचसीडब्ल्यू
|
|
पहली खुराक
|
|
101
|
|
दूसरी खुराक
|
|
5259
|
|
एफएलडब्ल्यू
|
|
पहली खुराक
|
|
162
|
|
दूसरी खुराक
|
|
9809
|
|
18-44 वर्ष आयु समूह
|
|
पहली खुराक
|
|
897730
|
|
दूसरी खुराक
|
|
1570517
|
|
45-59 वर्ष आयु समूह
|
|
पहली खुराक
|
|
249007
|
|
दूसरी खुराक
|
|
499896
|
|
60 वर्ष से ज्यादा
|
|
पहली खुराक
|
|
154368
|
|
दूसरी खुराक
|
|
271907
|
|
पहली खुराक दी गई
|
|
1301368
|
|
दूसरी खुराक दी गई
|
|
2357388
|
|
कुल
|
|
3658756
देश में जनसंख्या के सबसे ज्यादा कमजोर समूहों की कोविड-19 से रक्षा के एक साधन के रूप में टीकाकरण की उच्चतम स्तर पर नियमित रूप से समीक्षा और निगरानी की जाती है।
राष्ट्रपति सचिवालय
कल 'चेंज ऑफ गार्ड' समारोह नहीं होगा
राष्ट्रीय शोक के कारण इस शनिवार  को राष्ट्रपति भवन के प्रांगण में ‘चेंज ऑफ गार्ड’ समारोह का आयोजन नहीं किया जाएगा।
वाणिज्य एवं उद्योग मंत्रालय
सरकार महत्वपूर्ण बाजारों में भारतीय दवाओं की पहुंच सुनिश्चित करने के लिए प्रतिबद्ध : श्री सुरेश प्रभु
वाणिज्य एवं उद्योग और नागरिक उड्डयन मंत्री श्री सुरेश प्रभु फार्मा और हेल्थकेयर की अंतर्राष्ट्रीय प्रदर्शनी ‘आईपीएचईएक्स’ के उद्घाटन अवसर पर बोलते हुए
वाणिज्य एवं उद्योग मंत्री श्री सुरेश प्रभु ने आज नई दिल्ली में ‘आईपीएचईएक्स’ का उद्घाटन करने के बाद कहा कि वाणिज्य एवं उद्योग मंत्रालय वैश्विक स्तर पर भारतीय फार्मास्यूटिकल्स उद्योग को बढ़ावा देने के लिए पूरी तरह से प्रतिबद्ध है। फार्मा एवं हेल्थकेयर की छठी वार्षिक अंतर्राष्ट्रीय प्रदर्शनी  में 130 देशों के 650 से भी अधिक प्रतिनिधि भाग ले रहे हैं जिनमें अनेक नियामक भी शामिल हैं। मंत्री महोदय ने कहा कि सरकार उन सभी बाजारों में फार्मास्यूटिकल उत्पादों के निर्यात को बढ़ावा देने के लिए प्रतिबद्ध है जहां इनका प्रवेश अब तक नहीं हो पाया है। इन बाजारों में चीन भी शामिल है जो भारतीय दवाओं की बाजार पहुंच और अपने विशाल बाजार में इनकी पैठ का मार्ग प्रशस्त करने के लिए एक उच्चस्तरीय द्विपक्षीय गोलमेज सम्मेलन आयोजित करने पर सहमत हो गया है।
श्री प्रभु ने वैश्विक फार्मास्यूटिकल कंपनियों एवं नियामकों को सर्वोत्तम गुणवत्तापूर्ण एवं किफायती भारतीय दवाओं को लेकर आश्वस्त किया। उन्होंने नए बाजारों खासकर अफ्रीका के बाजारों में पहुंच सुनिश्चित करने की जरूरत पर विशेष बल दिया जहां दवाओं का किफायती होना एक बड़ा मुद्दा है। उन्होंने कहा कि भारतीय निर्यातक इस पैमाने पर खरे उतर सकते हैं। उन्होंने प्रतिस्पर्धी एवं पूरक दोनों ही तरह की रणनीतियों की जरूरत पर विशेष बल दिया, ताकि फार्मास्यूटिकल क्षेत्र का हर खंड  लाभान्वित हो सके। उन्होंने यह भी कहा कि आपस में मिलकर काम करने के लिए पारंपरिक एवं निवारक दोनों ही तरह की दवाएं बनाने की जरूरत है। श्री सुरेश प्रभु ने यह भी कहा कि जीनोमिक्स चिकित्सा के क्षेत्र में नई शाखा है, जो भारतीय फार्मास्यूटिकल क्षेत्र के लिए प्रमुख भूमिका निभा सकती है।
इस अवसर पर वाणिज्य सचिव श्रीमती रीता तेवतिया ने कहा कि फार्मास्यूटिकल क्षेत्र में एकसमान गुणवत्ता सुनिश्चित करने के लिए निरंतर प्रयास किए जा रहे हैं। उन्होंने कहा कि मंत्रालय यह सुनिश्चित करने के लिए प्रतिबद्ध है कि भारतीय फार्मास्यूटिकल उत्पाद सतत रूप से गुणवत्ता एवं प्रभावकारिता को बनाए रखें।
‘कारोबार में सुगमता’ बेहतर करने के लिए उठाए गए कदमों का उल्लेख करते हुए भारत के औषध महानियंत्रक डॉ. ईश्वर रेड्डी ने जीएमपी  प्रमाणपत्र की वैधता को दो साल से बढ़ाकर तीन साल करने की घोषणा की। उन्होंने यह भी कहा कि क्लिनिकल परीक्षण के अनुमोदन से जुड़े प्रोटोकॉल में भी परिवर्तन किया गया है। इसके तहत 45 दिनों की समयसीमा तय की गई। यदि इस समय सीमा के भीतर मंजूरी प्राप्त नहीं होती है तो प्रोटोकॉल को स्वीकृत मान लिया जाएगा।
भारतीय फार्मास्यूटिकल्स निर्यात संवर्धन परिषद  के अध्यक्ष श्री मदन मोहन रेड्डी ने विश्वास जताया कि उत्पादन की प्रतिस्पर्धी लागत की बदौलत भारत में वैश्विक व्यवसाय को बनाए रखा जाएगा। उन्होंने भारत को फार्मास्यूटिकल्स क्षेत्र में वैश्विक विनिर्माण का मुख्य स्रोत बनाने हेतु उठाए गए विभिन्न कदमों के लिए वाणिज्य एवं उद्योग मंत्रालय की सराहना की।
फार्मेक्सिल के उपाध्यक्ष श्री दिनेश दुआ ने कहा कि भारत जल्द ही जेनेरिक के अलावा अभिनव दवाओं के क्षेत्र में भी एक ऐसी ताकत बनकर उभरेगा, जिसका लोहा पूरी दुनिया मानेगी।
जनजातीय कार्य मंत्रालय
एनसीएसटी दल की सोनभद्र  के उम्भा गांव की 22 जुलाई, 2019 की प्रस्तावित यात्रा स्थगित
उत्तर प्रदेश में सोनभद्र जिले के उम्भा गांव की स्थिति को ध्यान में रखते हुए राष्ट्रीय अनुसूचित जनजातीय आयोग के अध्यक्ष डॉ. नंद कुमार सहाय और आयोग के एक दल की 22 जुलाई, 2019 की प्रस्तावित यात्रा स्थगित कर दी गई है। यह दल भूमि के एक विवाद को लेकर अनुसूचित जनजाति के 10 व्यक्तियों की हत्या के संबंध में इस गांव की यात्रा करने वाला था।